Boere hou optog oor suikerinvoereTalle suikerrietboere het Dinsdag (26 Junie 2018) ŉ massiewe optog in Pretoria gehou. Foto: ANA Honderde suikerrietboere het Dinsdag ŉ massiewe optog in Pretoria gehou om te versoek dat dié sukkelende sektor deur die owerhede beskerm moet word. Die gefrustreerde boere van KwaZulu-Natal en Mpumalanga is ontevrede oor die massiewe suikerinvoere in die land. Hulle beweer maatskappye verkies dié ingevoerde suiker en dit het daartoe gelei dat plaaslike suikervervaardigers in die moeilikheid gedompel is. Die boere het die regering versoek om hoër invoertariewe op suikerinvoere in te stel in ŉ poging om plaaslike boere van ondergang te red. Dinsdag se optog is deur die Suid-Afrikaanse Suikervereniging en die SA Farmers Development Association (Safda) gelei. Talle suikerrietboere het Dinsdag (26 Junie 2018) ŉ massiewe optog in Pretoria gehou. Foto: ANA Lionel October, direkteur-generaal van die departement van handel en nywerheid, het die skare betogers toegespreek. “Eerstens wil ek sê dat ons as regering bekommerd is oor die lot van die sektor en die lyding wat tans plaasvind. Ons weet daar is op grootmaat suiker van Brasilië, Indië en die VAE ingevoer. Baie suiker het die land binnegekom en die industrie is op sy knieë. Ons weet en verstaan dit,” het October gesê. Hy het gesê Rob Davies, minister van handel en nywerheid, Ebrahim Patel, minister van ekonomiese ontwikkeling, en Senzeni Zokwana, minister van landbou, bosbou en visserye, het reeds vergader om die kwessie te bespreek. Talle suikerrietboere het Dinsdag (26 Junie 2018) ŉ massiewe optog in Pretoria gehou. Foto: ANA “Ons het drie weke gelede ŉ vergadering met die ministers gehad om hierdie probleem te bespreek. Ek het ook pas met die kommissie gepraat wat kyk na die tariefaansoek en kyk hoe die industrie beter beskerm kan word. “Ek het pas met die kommissaris gepraat en hy het gesê hulle hanteer die saak as dringend. Hy het gesê hulle sit vandag [Dinsdag] in ŉ vergadering om die impak van die aansoek op die suikerbedryf te bespreek,” het October gesê. Suresh Naidoo, voorsitter van die Suid-Afrikaanse Suikervereniging, het gesê die Suid-Afrikaanse suikerbedryf is tans “onder beleg” en maak ŉ direkte bydrae van meer as R15 miljard tot die land se ekonomie. Talle suikerrietboere het Dinsdag (26 Junie 2018) ŉ massiewe optog in Pretoria gehou. Foto: ANA “Indien hierdie invoertendens voortgaan soos dit tans is, sal drie meule moet sluit en die gevolge sal katastrofies wees – werke, ekonomiese bedrywighede en mense se lewensbestaan sal in die slag bly. In die 2017/18-seisoen het die belasting wat betaal is op meer as 500 000 ton suiker neergekom op ŉ verlies van R2,3 miljard se inkomste vir die plaaslike bedryf,” het hy gesê. Volgens boere is die bestaande dollar-gebaseerde verwysingsprys en die veranderlike tariefformule – wat daarop gemik is om plaaslike vervaardigers te beskerm – nie meer doeltreffend nie, soos die massiewe toename in suikerinvoere duidelik aandui.